EkBass/fiwiki-20250220-pages-articles huggingface dataset:
K. J. G. Sirelius

Klemens Johan Gabriel Sirelius (27. kesäkuuta 1818 Kaavi – 23. heinäkuuta 1888 Mikkeli) oli Suomen Lähetysseuran ensimmäinen lähetysjohtaja vuosina 1872–1876.Remes 1993, s. 432. Hänen aikanaan Lähetysseuran toimintaa organisoitiin ja ensimmäiset lähetyssaarnaajat lähetettiin Ambomaalle. Uransa viimeisinä vuosina Sirelius toimi Mikkelin kirkkoherrana. ==Tausta== Klemens Sireliuksen isä oli Nilsiän kappalainen Arvid Johan Sirelius (1782–1838). Hän kävi koulunsa Kuopiossa ja Porvoossa, ja hänestä tuli ylioppilas Helsingissä vuonna 1838. Sirelius vihittiin papiksi Porvoon hiippakunnassa 19. toukokuuta 1847, ja pian tämän jälkeen hän suoritti filosofian maisterin tutkinnon. Seuraavaksi hän toimi pappina Sortavalassa, Kronstadtissa ja Pietarissa. Helsingin virolais-lättiläisen sotilasseurakunnan saarnaajana hän oli vuosina 1856–1865 ja palasi virkaan vuonna 1871. ==Toiminta Suomen Lähetysseurassa== Sirelius valittiin Suomen Lähetysseuran sihteeriksi seuran perustamisvaiheessa vuonna 1859. Helsingin lähetyskoulun opettajana hän toimi vuodesta 1862 alkaen, ja vuosina 1864–1872 hän toimi Lähetysseuran ensimmäisenä lähetysjohtajana. Sireliuksen aikana Suomen Lähetysseura organisoitiin: lähetyskoulu perustettiin ja ensimmäiset lähetyssaarnaajat lähetettiin Ambomaalle. Nämä saapuivat 9. heinäkuuta 1870 Omandongo-nimiseen paikkaan, josta tuli Lähetysseuran ensimmäinen lähetysasema.Peltola 1958, s. 91. 1870-luvun puolivälissä Sirelius oli saanut Lähetysseuran toiminnan vakiinnutettua. Hän ei ollut enää kuitenkaan yhtä vireä ja työkykyinen kuin nuorempana, ja hänen kasvanut perheensä tarvitsi parempia tuloja kuin lähetysjohtajan tehtävässä oli mahdollista saada. Niinpä Sirelius katsoi voivansa jäädä syrjään lähetysjohtajan toimesta.Remes 1993, s. 220. Hänen seuraajakseen tuli C. G. Tötterman, joka toimi lähetysjohtajan tehtävässä vuosina 1877–1895.Remes 1993, s. 223, 346. ==Suomen Lähetysseuran jälkeen== Sirelius nimitettiin Mikkelin kirkkoherraksi 20. elokuuta 1875, mutta hän astui virkaan vasta 1. toukokuuta 1877. Sotarovastin arvon Sirelius sai 1865, ja lääninrovastina hän palveli vuodesta 1879 alkaen. Sirelius kuoli Mikkelissä heinäkuussa 1888. ==Yksityiselämä== Sirelius oli naimisissa kahdesti. Ensimmäisen avioliittonsa hän solmi Ines Sofia Waenerbergin kanssa vuonna 1863. Puoliso kuitenkin kuoli jo vuonna 1866. Toisen kerran hänet vihittiin avioliittoon vuonna 1870 Hilda Johanna Bergholmin (k. 1906) kanssa. Sireliuksella oli kummastakin avioliitosta yksi poika. Vanhempi poika oli myöhemmin ylikamreerina toiminut Karl Johannes Sirelius (1864–1937), ja nuorempi poika Arne Gabriel Sirelius (1876–1925) toimi myöhemmin kaupungininsinöörinä Kotkassa, Kuopiossa ja Hangossa. ==Lähteet== * * * * ===Viitteet=== Luokka:Suomen evankelis-luterilaisen kirkon papit Luokka:Suomen Lähetysseuran lähetysjohtajat Luokka:Suomalaiset päätoimittajat Luokka:Vuonna 1818 syntyneet Luokka:Vuonna 1888 kuolleet
Lohikoski (täsmennyssivu)

Lohikoski voi tarkoittaa seuraavia asioita: * Lohikoski, Jyväskylän kaupunginosa * Lohikoski, kulmakunta Leivonmäellä Joutsassa * Lohikoski, kulmakunta Kankaanpäässä * Lohikoski, kulmakunta Sulkavalla * Lohikosken kirkko (Jyväskylä), kirkko Jyväskylässä * Lohikosken kirkko, kirkko Sulkavalla ==Sukunimi== * Aino Lohikoski (1898–1981), näyttelijä * Armand Lohikoski (1912–2005), elokuvaohjaaja * Juhani Lohikoski (s. 1972), Siikaranta-opiston rehtori * Martti Lohikoski (1912–2002), Helsingin konservatorion rehtori, musiikkipedagogi, kuoronjohtaja ja laulaja * Pia Lohikoski (s. 1977), vasemmistoliittolainen poliitikko, kansanedustaja ja kansalaisaktivisti * Tuija Halonen-Lohikoski (1926–2009), näyttelijä Luokka:Luettelot henkilöistä sukunimen mukaan
Liberty X

Liberty X (alun perin Liberty) on englantilais-irlantilainen popyhtye, jonka jäseniä ovat Michelle Heaton, Tony Lundon, Kevin Simm, Jessica Taylor ja Kelli Young. Yhtyeen perustajat olivat viisi Popstars-finalistia, jotka eivät päässet voittajista koottuun Hear'Say-yhtyeeseen. Liberty X kuitenkin julkaisi kymmenen peräkkäistä UK top 20 -singleä ja pääsi singlelistoille ulkomaillakin ollen siten kaupallisesti menestyneempi kuin Hear'Say. Yhtyeen debyyttialbumi Thinking It Over julkaistiin 27. toukokuuta 2002. Sillä oli heidän menestyksekkäin singlensä ”Just a Little”, joka voitti BRIT Awardsissa parhaan singlen kategorian ja oli Englannissa 2000-luvun ensimmäisen vuosikymmenen viidenneksi soitetuin kappale radiossa. Seuraava studioalbumi oli lokakuussa 2003 julkaistu Being Somebody, jonka tunnetuin single oli Richard X:n tuottama ”Being Nobody”. Levyn myynti jäi kuitenkin vaatimattomaksi ja sen julkaisun jälkeen yhtye vaihtoi levy-yhtiötä ja piti taukoa. Loppuvuodesta 2005 yhtye julkaisi viimeisimmän eli kolmannen studioalbuminsa X, joka jäi brittilistalla sijalle 27 myyden vain 10 000 kappaletta. Vuonna 2007 yhtye ilmoitti hajoamisestaan. Lokakuussa 2012 ITV julkisti tiedon, jonka mukaan Liberty X ja viisi muuta saman aikakauden popyhtyettä – B*Witched, Honeyz, 911, Five ja Atomic Kitten – koottaisiin uudestaan ITV2:n sarjaa The Big Reunion varten. Televisiosarjaa seuranneen konsertin suosion takia Liberty X lähti vielä Englannin-kiertueelle, mutta 29. toukokuuta 2013 Heaton sanoi yhtyeen lopettavan jälleen kiertueen jälkeen, eli joulukuussa 2013. ==Diskografia== * Thinking It Over (2002) * Being Somebody (2003) * X (2005) ==Lähteet== Luokka:Brittiläiset popyhtyeet
The Judy Garland Story

The Judy Garland Story (25 Phonographic Memories) on kokoelma-albumi yhdysvaltalaisen näyttelijän ja laulajan Judy Garlandin äänilevytuotannosta vuodesta 1939 1960-luvulla. Albumi on julkaistu vuonna 1989 ja sen on tuottanut italialainen levy-yhtiö Deja Vu Records. Kyseessä on "dejavu® reference edition". Albumilla on kronologinen tiivistelmä Garlandin urasta. Tekstitys on englanninkielinen. == Kappaleet == ; A-puoli # Over the Rainbow (E. Y. Harberg, H. Arlen) – 2:39 (1939) # Rock a Bye Your Baby with a Dixie Melody (D. R.) – 2:56 (1940) # Johnny One Note (Rodgers, Hart) – 2:12 (1948) # Get Happy! (Arlen, Koehler) – 2:22 (1949) # Alexander’s Ragtime Band (Irving Berlin) – 1:56 (1956) # Give My Regards to Broadway (G. Cohen) – 1:51 (1956) # They Can’t Take That Away from Me (Gershwin) – 2:20 (1958) # When You’re Smiling (Fisher, Goodwin) – 3:10 (1964) # Just in Time (Styne, Green) – 3:18 (1966) # Stormy Weather (Arlen, Koehler) – 4:59 # Ol’ Man River (J. Kern, Hammerstein) – 3:13 # As Long As He Needs Me (L. Bart) – 3:55 ; B-puoli # Moon River (J. Mercer, H. Mancini) – 3:38 # Almost Like Being in Love (F. Loewe, Lerner) – 3:12 # San Francisco (Kaper, Jurmann) – 3:18 # Smile (Chaplin, Turner, Parson) – 3:25 # Fly Me to the Moon (B. Howard) – 3:34 # More (Newell, R. Ortolani) – 2:49 # I’ve Got My Love to Keep Me Warm (Irving Berlin) – 1:38 # The Nearness of You (E. Carmichael, N. Washington) – 2:53 # Hey Look Over Me (Coleman, Leigh) – 2:02 # After You’ve Gone (H. Creamer, Turner, Clayton) – 2:18 # You Made Me Love You (James V. Monaco, Mac Carty) # For Me and My Gal (Mills, Sterling) # The Trolley Song (Martin, Blane) – 5:37 == Lähteet == * MC The Judy Garland Story (Deja Vu Records DVRE MC07) 1989 Luokka:Vuoden 1989 kokoelma-albumit Luokka:Yhdysvaltalaiset albumit
Anhalt-Bitterfeld

Anhalt-Bitterfeld on piirikunta Saksi-Anhaltin osavaltiossa, Saksassa. Piirikunnan pinta-ala on noin 1 452 neliökilometriä ja asukasluku 170 827 (2012). Sen pääkaupunki on Köthen (Anhalt). Piirikunta perustettiin vuonna 2007 yhdistämällä entiset Bitterfeldin ja Köthenin piirikunnat, sekä osa Anhalt-Zerbstin piirikunnasta. == Lähteet == == Aiheesta muualla == * Piirikunnan verkkosivut anhalt-bitterfeld.de Luokka:Saksi-Anhaltin piirikunnat
Niks ja naks (kappale)

"Niks ja naks" on Stigin kappale hänen neljänneltä samannimiseltä studioalbumiltaan. Sen julkaisi The Fried Music digitaalisesti ladattavana singlenä 4. lokakuuta 2013. Stig kilpaili kappaleellaan vuoden 2013 Syksyn sävel -kilpailussa. Stig on sanoittanut kappaleen yhdessä Paula Vesalan kanssa ja sen ovat säveltäneet Stig, Etelän-Matti ja DJPP. "Niks ja naks" nousi parhaimmillaan 21. sijalle Suomen virallisella latauslistalla. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista 21 Radiolista 7 ==Lähteet== Luokka:Stigin kappaleet Luokka:Vuoden 2013 kappaleet
Börde

Börde on piirikunta Saksi-Anhaltin osavaltiossa, Saksassa. Piirikunnan pinta- ala on noin 2 366 neliökilometriä ja asukasluku 175 198 (2012). Sen pääkaupunki on Haldensleben. Piirikunta luotiin 2007 yhdistämällä entiset Ohrekreisin ja Bördekreisin piirikunnat. Piirikunnan alueella sijaitsevassa Morslebenissä oli ennen ydinjätteen loppusijoitustoimintaa. == Lähteet == == Aiheesta muualla == Luokka:Saksi-Anhaltin piirikunnat
Haldensleben

Haldensleben on kaupunki Saksi-Anhaltin osavaltiossa, Saksassa. Se on Börden piirikunnan pääkaupunki. Kaupungin asukasluku on 18 452 (2012). == Lähteet == == Aiheesta muualla == Luokka:Saksi-Anhaltin kunnat Luokka:Saksan kaupungit
Randan vuorensortuma

thumb|Sortuma sijaitsee Randan kylän pohjoispuolella Mattertalin laaksossa. Randan vuorensortuma oli huhti-toukokuussa 1991 Randassa, Sveitsissä, Wallisin kantonissa tapahtunut luonnonkatastrofi. Sortuma tuhosi rakennuksia ja Vispajoen laakson liikenneyhteyksiä sekä esti Vispajoen juoksun. Kotieläimiä kuoli ja rakennuksia tuhoutui, mutta henkilövahingoilta vältyttiin. Kolmessa eri sortumassa (18. ja 21. huhtikuuta sekä 9. toukokuuta) irtosi ja valui Weisshornvuoren itäpuoliselta vuorenrinteeltä 1 600–2 300 metrin korkeudelta noin 33 miljoonaa kuutiometriä kiviä ja murentunutta kalliota alas Mattertalin laaksoon, noin 1 400 metrin korkeuteen. Kalliomassat peittivät alleen sekä Vispin ja Zermattin välisen maantien että rautatien. Vispajoen juoksu estyi ja patoutunut vesi kasteli rakennuksia. Sortumien syynä oli kosteuden ja lämpötilan vaihteluiden aiheuttama kallioperän rapautuminen. Rauta- ja maantie rakennettiin uudelleen kiertämään vyörymäalue 100–200 metrin etäisyydeltä itäpuolelta. Vispan vesiä varten kaivettiin louhealueen läpi kanava. == Lähteet == * * == Viitteet == == Aiheesta muualla == * Vuorensortuma Luokka:Onnettomuudet Sveitsissä Luokka:Vuoden 1991 luonnonmullistukset Luokka:1900-luvun maanvyöryt
Taschen

Taschen on saksalainen taidekirjojen kustantamo, jonka Benedikt Taschen perusti Kölnissä 1980.Taschen, LinkedIn. Yritys sai alkunsa sarjakuvakustantamona nimellä Taschen Comics. Taschenin kirjoissa pääpaino on edullisissa pehmeäkantisissa teoksissa, jotka usein ovat ”tiiliskiven” paksuisia mutta suuren painosmäärän takia silti edullisia. Kustantamon toiminta-ajatuksena on julkaista innovatiivisia, kauniisti muotoiltuja taidekirjoja kohtuullisin hinnoin. Taschenin suosittuja kirjasarjoja ovat Icons sekä Basic Art -taiteilijamonografiat Michelangelosta Norman Rockwelliin. Basic Architecture -sarja sisältää vastaavasti arkkitehtimonografioita. Muita Taschenin kirjoissaan esittelemiä visuaalisen taiteen lajeja ovat valokuvaus, muoti, mainonta, muotoilu, elokuva ja arkkitehtuuri. Taschen on tullut tunnetuksi myös tuomalla vähemmän tunnettua taidetta suuren yleisön saataville yleiskirjakauppojen kautta, kuten sukupuolivähemmistöjen taidetta ja muuta ”eroticaa”, jopa pornoa. Kustantamo on julkaissut myös pienpainatteita kuten kalentereita, osoitekirjoja ja postikortteja. ==Jättiteokset keräilijöille== Luodakseen mainetta kustannustoiminnalleen Taschen on julkaissut normaalin tuotantonsa vastapainona myös maailman kustannushistorian kalleimpiin kuuluvia teoksia, kuten 15 000 Yhdysvaltain dollaria maksavan 700-sivuisen jättikokoisen keräilyteoksen nyrkkeilijä Muhammad Alista, samanhintaisen järkäleen valokuvaaja Helmut Newtonista ja 4 000 dollarin kuvateoksen valokuvaaja Nobuyoshi Arakista. Kuuhun laskeutumisesta tehdyn kookkaan kuvakirjan erikoispainoksen mukana ostaja sai palan Kuusta tuotua kiveä, Muhammad Ali -teoksen mukana Jeff Koonsin tekemän veistoksen. ==Lähteet== * * ==Aiheesta muualla== *Taschenin verkkosivusto Luokka:Saksalaiset kirjankustantamot
Randa

Randa on kunta Etelä-Sveitsissä, Wallisin kantonissa. Kunnassa on runsaat 400 asukasta. == Sijainti== Randan asutus keskittyy Mattertalin laaksoon, jonka pohjalla virtaa Matter Vispa -joki. Laaksoa ympäröivät Alppien korkeimmat, yli neljäkilometriset vuoret kuten Dom (4 545 m mpy.), Täschhorn, Nadelhorn ja Weisshorn. Randa koostuu neljästä kylästä: Randa, Lerch, Wildi ja Attermänze. Mattertalin jyrkät rinteet ja rapautuvat vuoret ovat aiheuttaneet Randassa jatkuvasti vuorensortumia ja maanvyöryjä. Viimeksi vuonna 1991 keväinen vyöry tuhosi rakennuksia ja kulkuväyliä sekä tukki joen. == Talous == Randan talous on aikoinaan perustunut maatalouteen, mutta jo 1850-luvun puolesta välistä alkaen matkailu on ollut merkittävä elinkeino rautatien sekä läheisen Zermattin matkailukeskuksen ansiosta. Kunta saa myös merkittävästi verotuloja vesivoimasta. == Liikenne == Matterhorn Gotthard Bahn -yhtiön Visp–Zermatt- rautatie sekä Visp–Täsch-maantie kulkevat Randan kautta. == Lähteet == * * === Viitteet === == Aiheesta muualla == *
Yleisliittolainen liikunta- ja urheilukomitea

Yleisliittolainen liikunta- ja urheilukomitea oli Neuvostoliiton liikunta- ja urheilutoiminnan ylin järjestö. Vuodesta 1968 sillä oli Neuvostoliiton ministeriön arvo. Se lakkautettiin 11. marraskuuta 1991 eli hieman ennen Neuvostoliiton hajoamista. Komitean nimiä eri aikoina olivat: *1923–1930: Ruumiinkulttuurin korkein neuvosto (Высший совет физической культуры, Vysši sovet fizitšeskoi kultury) *1930–1936: Yleisliittolainen ruumiinkulttuurin neuvosto (Всесоюзный совет физической культуры, Vsesojuznyi sovet fizitšeskoi kultury) *1936–1953, 1954–1959: Yleisliittolainen ruumiinkulttuuri- ja urheiluasioiden komitea (Всесоюзный комитет по делам физической культуры и спорта, Vsesojuznyi komitet po delam fizitšeskoi kultury i sporta) *1968–1991: Ruumiinkulttuurin ja urheilun komitea (Комитет по физической культуре и спорту, Komitet po fizitšeskoi kulture i sportu) Vuosina 1953–1954 komitean tehtäviä hoiti terveysministeriön alainen osasto ja vuosina 1959–1968 Urheiluseurojen ja -järjestöjen liitto (Союз спортивных обществ и организаций, Sojuz sportivnih obštšestv i organisatsi). Yleisliittolainen liikunta- ja urheilukomitea oli vahvasti taustalla Neuvostoliiton liittyessä kansainväliseen olympialiikkeeseen ja kansainvälisiin lajiliittoihin. Komitean puheenjohtajat olivat näkyviä hahmoja niin yleisliittolaisesti kuin kansainvälisestikin. Erityisesti toisen maailmansodan jälkeiset urheilujohtajat olivat tunnettuja kansainvälisiä nimiä. Puheenjohtajina olivat: * 1920–1923 Nikolai Podvoiski * 1923–1926 Nikolai Semaško * 1926–1930 Vasili Mihailov * 1930–1934 Nikolai Antipov * 1934–1936 Vasili Mantsev * 1936–1937 Ivan Hartšenko * 1937–1938 Aleksander Zelikov * 1939–1945 Vasili Snegov * 1945–1948 Nikolai Romanov * 1948–1951 Arkadi Appolonov * 1953–1962 Nikolai Romanov (uudelleen) * 1962–1968 Juri Mashin * 1968–1983 Sergei Pavlov * 1983–1989 Marat Gramov * 1989–1991 Nikolai Rusak Luokka:Neuvostoliiton urheilu Luokka:Neuvostoliiton ministeriöt
Capital Cities

Capital Cities on vuonna 2011 perustettu yhdysvaltalainen indie pop -duo. Ryan Merchant ja Sebu Simonian perustivat duon tavattuaan vuonna 2011. Pian tämän jälkeen he julkaisivat internetissä EP:n Safe and Sound. Ensimmäisen studioalbuminsa, In a Tidal Wave of Mystery, he julkaisivat kesäkuussa 2013 Capitol Recordsin kautta. == Diskografia == === Studioalbumit === * In a Tidal Wave of Mystery (2013) * Solarize (2018) === EP:t === * Capital Cities EP (2011) * Swimming Pool Summer (2017) === Singlet === * "Beginnings" (2010) * "Safe and Sound" (2011) * "Kangaroo Court" (2012) * "I Sold My Bed, But Not My Stereo" (2013) * "One Minute More" (2014) * "Vowels" (2016) * "My Name is Mars" (2018) * "Venus & River" (2018) * "Levitate" (2018) * "Just Say When" (2018) * "Space" (2018) == Lähteet == == Aiheesta muualla == *Virallinen sivusto Luokka:Yhdysvaltalaiset indie rock -yhtyeet Luokka:Yhdysvaltalaiset indie pop -yhtyeet Luokka:Yhdysvaltalaiset synthpop-yhtyeet
Viimeinen aamu

Viimeinen aamu on Laura Närhen kappale hänen Tuhlari-studioalbumiltaan. Sen julkaisi Warner Music Finland albumin kolmantena singlenä helmikuussa 2013. Kappaleen ainoaksi listamerkinnäksi jäi radiolistan 32. sija. Tuhlari -albumilla kappaleen kesto on 6 minuuttia ja 20 sekuntia, mutta radioita varten kappaleesta editoitiin uusi versio, jonka kesto on 4 minuuttia 27 sekuntia. Toistaiseksi radioversiota ei ole julkaistu muualla kuin kappaleen promootiosinglellä. ==Kappalelista== # ==Listasijoitukset== Lista Sijoitus Singlelista — Latauslista — Radiolista 32 ==Lähteet== Luokka:Vuoden 2013 kappaleet Luokka:Laura Närhen kappaleet
Kickers Offenbach

Offenbacher Fußball-Club Kickers 1901 e. V., joka yleisemmin tunnetaan nimellä Kickers Offenbach, on saksalainen jalkapalloseura Offenbachin kaupungista. Seura perustettiin alun perin vuonna 1901, kun kaupungissa asuvia jalkapalloilijoita oli joutunut jättämään Kickers Offenbach pelasi 2. Bundesliigaa ensimmäistä kertaa historiansa aikana kaudella 1999-2000. Tuolloin seuran visiitti toiseksi korkeimmalla sarjatasolla kesti vain yhden kauden verran. Seuraava visiitti 2. Bundesliigaan ajoittui vuosiin 2005-2008. Nykyisin seura pelaa Regionalligaa. Luokka:Saksalaiset jalkapalloseurat Luokka:Hessenin urheilu Luokka:Vuonna 1901 perustetut urheiluseurat
Bianka

Bianka, oikealta nimeltään Tatjana Lipnitskaja (s. 17. syyskuuta 1985 Minsk, Valko-Venäjä) on valkovenäläis-venäläinen laulaja-lauluntekijä. Biankaa pidetään yhtenä venäläisen R'n'B-tyylisuuntauksen edustajista, jolle tyypillistä on lyyrisyys sekä venäläisten kansallisinstrumenttien, kuten balalaikan ja harmonikan, käyttö. Vuonna 2005 hän julkaisi kappaleen ”Лебединая”, joka myöhemmin julkaistiin venäläisen Бой с тенью -elokuvan soundtrackilla. Vuonna 2006 hän julkaisi albumin Русский Народный R’n’B. Vuonna 2007 hän julkaisi albumin Про лето. Vuonna 2008 hän julkaisi albumin 38 замков ja vuonna 2011 albumin Наше поколение. Viimeisin albumi Музыка ilmestyi vuonna 2014. == Lähteet == Luokka:Vuonna 1985 syntyneet Luokka:Elävät henkilöt Luokka:Pop-folklaulajat Luokka:Valkovenäläiset laulajat Luokka:Rhythm and blues -laulajat
Täsch

Täsch on kunta Etelä-Sveitsissä, Wallisin kantonissa. Kunnassa oli vuoden 2017 lopulla 1 294 vakinaista asukasta, joista 57 prosenttia oli ulkomaalaisia. Osuus on maan suurimpia. == Sijainti== Täschin asutus keskittyy Mattertalin laaksoon, jonka pohjalla virtaa Matter Vispa -joki. Laaksoa ympäröivät Alppien korkeimmat, yli neljäkilometriset vuoret kuten Täschhorn (4 491 m mpy.), Allalinhorn ja Zinalrothorn. == Talous == Täschin talous on aikoinaan perustunut maatalouteen, mutta jo 1800-luvun puolesta välistä alkaen matkailu on ollut merkittävä elinkeino rautatien sekä läheisen Zermattin matkailukeskuksen ansiosta. Kunta saa myös verotuloja vesivoimasta. == Liikenne == Matterhorn Gotthard Bahn -yhtiön Visp–Zermatt-rautatie kulkee Täschin kautta. Täsch on Zermattin-autoliikenteen päätepiste, sillä yleinen liikenne Zermattiin ei ole mahdollista ja matkailuliikenne Zermattiin tapahtuu junalla Täschistä. Täschin aseman vierellä onkin iso pysäköintitalo pelkästään Zermattin-liikennettä varten. == Lähteet == * * === Viitteet === == Aiheesta muualla == Luokka:Valais’n kunnat Luokka:Mattertal
Burgenlandkreis

Burgenlandkreis on piirikunta Saksi-Anhaltin osavaltiossa, Saksassa. Piirikunnan pinta-ala on noin 1 414 neliökilometriä ja asukasluku 188 149 (2012). Sen pääkaupunki on Naumburg (Saale). Piirikunta luotiin 2007 yhdistämällä entiset Burgenlandkreisin ja Weißenfelsin piirikunnat. Burgenlandkreisin naapuripiirikunnat ovat pohjoisesta myötäpäivään lueteltuna Saalekreis, Leipzig Saksin osavaltiossa, Altenburger Land sekä Geran piiritön kaupunki, Greiz, Saale-Holzland-Kreis, Weimarer Land, Sömmerda ja Kyffhäuserkreis Thüringenin osavaltiossa. == Lähteet == == Aiheesta muualla == * Piirikunnan verkkosivut burgenlandkreis.de Luokka:Saksi-Anhaltin piirikunnat
Vyöongelma

Vyöongelma on ristissä olevan hihnan matemaattinen ongelma, missä pitää määrittää ristissä olevan hihnan pituus. Hihna yhdistää toisiinsa kaksi ympyränmuotoista taljaa, joiden säteet ovat r1 ja r2 ja ympyrätaljojen keskipisteiden etäisyys on P. Ratkaisemisessa tarvitaan trigonometriaa ja sen käsitteitä tangenttilinja, suorakulma ja yhtenevät kulmat. == Ratkaisu == Kolmiot ACO ja ADO ovat yhteneviä suorakulmaisia kolmioita. Samalla tavalla yhteneviä ovat myös kolmiot BEO ja BFO. Lisäksi kolmiot ACO ja BEO ovat yhteneviä. Siksi kulmat CAO, DAO, EBO ja FBO ovat yhtä suuria. Merkitään tätä kulmaa \varphi:lla. Hihnan pituus on :CO + DO + EO + FO + \text {arc} CD + \text {arc} EF \,\\! :=2r_1\tan(\varphi) + 2r_2\tan(\varphi) + (2\pi-2\varphi)r_1 + (2\pi-2\varphi)r_2 \,\\! :=2(r_1+r_2)(\tan(\varphi) + \pi- \varphi) \,\\! Käytetään hyväksi tietoa, jonka mukaan kaaren pituus = säde × kaarta vastaavankulman suuruus radiaaneina. Ratkaistaan \varphi yhtenevien kolmioiden ACO ja BEO avulla seuraavasti: :\frac{AO}{BO} = \frac{AC}{BE} \,\\! :\Rightarrow \frac{P-x}{x} = \frac{r_1}{r_2} \,\\! :\Rightarrow \frac{P}{x} = \frac{r_1+r_2}{r_2} \,\\! :\Rightarrow {x} = \frac{P r_2}{r_1+r_2} \,\\! : \cos(\varphi) = \frac{r_2}{x} = \frac{r_2}{\left(\dfrac{P r_2}{r_1+r_2}\right)} = \frac{r_1+r_2}{P} \,\\! :\Rightarrow \varphi=\cos^{-1}\left(\frac{r_1+r_2}{P}\right) \,\\! Havaitaan, että hihnan pituus riippuu tietyllä taljojen keskipisteiden välisellä etäisyydellä ainoastaan säteiden summan r1 + r2 arvosta. == Taljaongelma == Kahden väkipyörän välissä oleva hihnan pituus on samankaltainen pulma kuin ristissä olevan hihnan pulma. Tässä tapauksessa hihna ei ole kuitenkaan ristissä. Hihnan pituus lasketaan seuraavasti: :2 P \sin\left(\frac{\theta}{2}\right)+r_1(2\pi-\theta)+r_2{\theta}\, , missä r1 on suuremman taljan säteen pituus ja r2 pienemmän taljan säteen pituus. Kulman suuruus saadaan laskettua seuraavasti: :\theta=2\cos^{-1}\left(\frac{r_1-r_2}{P}\right)\, . == Sovelluksia == Vyöongelman ratkaisua sovelletaan käytännössä suunniteltaessa lentokoneita, polkupyörien vaihteistoja, autoja ja muita sellaisia laitteita, missä tarvitaan hihnoja ja väkipyöriä. Ongelman ratkaisun sovelluksina ovat myös lentokenttien matkalaukkujen kuljetinhihnat ja tehtaiden automaatiolinjastot. == Lähteet == 1\. http://brainmass.com/math/trigonometry/77582 2\. http://www.beltbrake.com/tech.htm Luokka:Trigonometria
Harz (piirikunta)

Harz on piirikunta Saksi-Anhaltin osavaltiossa, Saksassa. Piirikunnan pinta- ala on noin 2 104 neliökilometriä ja asukasluku 225 191 (2012). Sen pääkaupunki on Halberstadt. Piirikunta luotiin vuonna 2007 yhdistämällä entiset Halberstadtin, Wernigeroden ja Quedlinburgin piirikunnat, sekä Falkensteinin kaupunki Aschersleben-Staßfurtin piirikunnasta. == Lähteet == == Aiheesta muualla == * Piirikunnan verkkosivut kreis-hz.de Luokka:Saksi- Anhaltin piirikunnat
Halberstadt

Halberstadt on kaupunki Saksi-Anhaltin osavaltiossa, Saksassa. Se on Harzin piirikunnan pääkaupunki. Kaupungin asukasluku on 40 717 (2012). Halberstadtin Pyhän Burchardin kirkossa on vuodesta 2001 lähtien esitetty John Cagen sävellystä As Slow as Possible, jonka on määrä jatkua 639 vuotta. pienoiskuva|vasen|175px|Kaupunkimaisemaa. == Lähteet == == Aiheesta muualla == Luokka:Saksi-Anhaltin kunnat Luokka:Saksan kaupungit
Josef Dobrovský

Josef Dobrovksý (17. elokuuta 1753 Gyarmat, Unkari – 6. tammikuuta 1829 Brno, Määri)Josef Dobrovský Encyclopædia Britannica Online Academic Edition. Viitattu 6.10.2013. oli tšekkiläinen kielentutkija ja historioitsija. Häntä pidetään slavistiikan perustajana. Dobrovský oli koulutukseltaan katolinen pappi ja hän liittyi jesuiittajärjestöön vuonna 1772. Kun järjestön toiminta lakkautettiin seuraavana vuonna, hän omistautui tutkimustyölle. Dobrovskýn suosijana toimi kreivi Nostiz, jonka perheessä hän oli pitkään kotiopettajana. Vuodesta 1789 hän oli muutaman vuoden seminaarin rehtorina Hradištessa (lähellä Olomoucia), mutta palasi Prahaan.Nordisk familjebok (1907), s. 597 Runeberg.org. Viitattu 5.10.2013. Dobrovský matkusti ympäri Eurooppaa tutkimassa vanhoja slaavilaisilla kielillä kirjoitettuja käsikirjoituksia. Merkittävin oli Böömin kuninkaallisen tiedeseuran aloitteesta vuonna 1792 Ruotsiin ja Venäjälle tehty matka, jolla hän pyrki paikantamaan kolmikymmenvuotisen sodan ja vuoden 1648 Prahan ryöstön aikana Tšekistä vietyä kirjallista aineistoa. Dobrovský kävi Lundissa, Linköpingissä, Tukholmassa, Uppsalassa, Turussa ja Pietarissa. Hän pääsi muun muassa vertailemaan Codex Argenteusta vanhimpiin slaavilaisiin teksteihin. Raamatun tekstikritiikki johdatti hänet tutkimaan muinaiskirkkoslaavia ja edelleen koko slaavilaisten kielten ryhmää. Myöhemmin hänen kiinnostuksensa laajeni käsittämään koko slaavilaisten kansojen historian, kirjallisuuden ja muinaisjäänteet. Dobrovskýn tärkeimmät teokset ovat tšekin kielen historiaa ja kirjallisuutta käsittelevä Geschichte der böhmischen Sprache und Literatur (1792) sekä tšekin kielioppi Ausführiches lehrgebäude der böhmischen Sprache (1809), jossa hän kokosi ja vakiinnutti 150 vuoden ajan kirjakielenä vähälle huomiolle jääneen tšekin kielen. Dobrovskýn 1813 julkaisemaa muinaiskirkkoslaavin kielioppia Entwurf zu einem etymologikon der slavischen sprachen pidetään vertailevan slavistiikan perustana. Hän julkaisi myös vuosina 1802–1821 suuren saksalais- tšekkiläisen sanakirjan. ==Lähteet== ==Aiheesta muualla== Luokka:Tšekkiläiset historioitsijat Luokka:Tšekkiläiset kielitieteilijät Luokka:Vuonna 1753 syntyneet Luokka:Vuonna 1829 kuolleet
Antje Möldner-Schmidt

Antje Möldner-Schmidt (s. 13. kesäkuuta 1984 Potsdam-Babelsburg) on saksalainen yleisurheilija, joka kilpailee estejuoksussa. Hän voitti 3 000 metrin estejuoksussa Euroopan-mestaruuden Zürichissä 2014 ajalla 9.29,43 ja saavutti pronssia Helsingin EM-kilpailuissa 2012.http://www.iltasanomat.fi/yleisurheilu/art-1288480907816.html Lisäksi Möldner-Schmidt on sijoittunut 3 000 metrin esteissä Lontoon olympialaisissa seitsemänneksi, Moskovan MM-kilpailuissa 2013 ja Berliinin MM-kilpailuissa 2009 kahdeksanneksi. Hänen ennätyksensä 3 000 metrin estejuoksussa on 9.18,54, jonka hän juoksi Berliinin MM-kilpailuissa. Möldner-Schmidt sijoittui vuonna 2005 Madridin EM-hallikilpailuissa kuudenneksi ja Erfurtin alle 23-vuotiaiden EM-kilpailuissa kolmanneksi 1 500 metrin juoksussa. == Lähteet == * * Tilastopajan profiili === Viitteet === Luokka:Saksalaiset estejuoksijat Luokka:Vuonna 1984 syntyneet Luokka:Elävät henkilöt
Kukat puhuvat

Kukat puhuvat, alaotsikoltaan Runoja ja kuvia, on Pellervo-Seuran vuonna 1948 julkaisema runokokelma. Sen on toimittanut Liisa Tuliniemi. Kirjanvalmistaja on Helsingissä toiminut Yhteiskirjapaino Osakeyhtiö. Kirja on taitettu siten, että aukeaman vasemmalla puolella on runo ja oikealla puolella runoon liittyvä mustavalkoinen valokuva. Kuvataiteilijat ovat: Eero Laaksovirta (21 kuvaa), Pekka Kyytinen (3), Päivi Kosonen (2) sekä yhdellä kuvalla H. Seppänen, Olavi Aavikko, Aarne Pietinen, Arvi Matilainen, Jussi Kangas ja Toivo Hyvärinen. Runoilija (ja suomentaja) Runo(t) Alku Robert Herrick (Toivo Lyy) Kukkasille Puun heelmäin armaat vakuudet Robert Herrick (Toivo Lyy) Keltanarsissille Täält’ ihana, nään kyynelin Saima Harmaja Krookus Krookus-pienokainen ruukussaan Saima Harmaja Kieloniityllä Uupuneena itkemään Saima Harmaja Ruusu Väristen hurmaa kimalainen vaipuu Kaarlo Sarkia Kukkiva kaktus Kuin polttavan unelman tuoreen kukkasi avaat Kaarlo Sarkia Georgiini Heitti sammuvan päivän miilu Detlev von Liliencron (V. A. Koskenniemi) Syvä kaipaus Kevätvuokko, ensi kukka F. M. Franzén (Em. Tamminen) Valkovuokko Kas, kun valkoinen vuokko on sievä mut kuihtuva sangen Einari Vuorela Tuomi kukkii Unta näkee talo Arvi Kivimaa Kukkiva omenapuu Tänä päivänä lainehtinut Viljo Kajava Voikukat Maan karvas, väkevä maito Aale Tynni Ruusu Ruusu kaunis, raskasmielinen Elina Vaara Vaaleat tulppaanit Luoja varmaan kastoi sivellintä Elina Vaara Tähtimöt Tähtikukat syttyneet on heinään pienen metsikön Elina Vaara Elämänlanka Murheen köynnös, kärsivästi Marie Under (Saima Harmaja) Sireenien aikaan Jo, tuomet, kukkasenne varistakaa V. A. Koskenniemi Ranunculus Ranunculus, kultakukka V. A. Koskenniemi Lehdokki (Platanthera bifolia) En joukoin kulkevalle näy V. A. Koskenniemi Chrysanthemum Sano, mistä sä saitkaan loistosi V. A. Koskenniemi Jääkukkia Jääkukkaset ikkunalla Otto Manninen Orvokki Sa kasvoit kainona kevään lehtoon Laura Latvala Jasmiini Aamukasteisin, samettisin Laura Latvala runoelmasta Puutarhani "Oi armas lummesisko Laura Latvala runoelmasta Puutarhani Ken kukkaiskuningatar on? J. H. Erkko Sinikaunokki Kysytte, miks’ elokaunokki Heikki Klemetti Nurmella nuokkuu apila Nurmella nuokkuu apila tuntematon Lemmenkukka Partahalla lähtehen Olavi Paavolainen Angervoniitty Miten tuoksuva ja makea olet, maa Väinö Siikaniemi Koski ja kellokukka Mä kesän hennon kellokukan näin Anna-Maija Raittila Metsätähti On ilta päivän vaikean Anna- Maija Raittila Vanamoseppele Tämän vaalean vanamoseppeleen Katri Vala Unikot Yöllä on varmaan joku jumala Juhan Liiv (Yrjö Jylhä) Oi kanerva, oi kukkanen! Oi kanerva, oi kukkanen ==Lähteet== * Kukat puhuvat (Pellervo-Seura) 1948 Luokka:Suomalaiset runokokoelmat Luokka:Vuoden 1948 kirjat
Jerichower Land

Jerichower Land on piirikunta Saksi-Anhaltin osavaltiossa, Saksassa. Piirikunnan pinta-ala on noin 1 576 neliökilometriä ja asukasluku 93 242 (2012). Sen pääkaupunki on Burg. Jerichower Landin naapuripiirikunnat ovat etelästä myötäpäivään lueteltuna Anhalt-Bitterfeld, Salzlandkreis, Magdeburgin piiritön kaupunki, Börde ja Stendal, sekä Havellandin ja Potsdam-Mittelmarkin piirikunnat Brandenburgin osavaltiossa. == Lähteet == == Aiheesta muualla == * Piirikunnan verkkosivut lkjl.de Luokka:Saksi-Anhaltin piirikunnat
Burg (Saksi-Anhalt)

Burg on kaupunki Saksi-Anhaltin osavaltiossa, Saksassa. Se on Jerichower Landin piirikunnan pääkaupunki. Kaupungin asukasluku on 22 977 (2012). == Lähteet == == Aiheesta muualla == Luokka:Saksi-Anhaltin kunnat Luokka:Saksan kaupungit
Markus Heppke

Markus Heppke (s. 11. huhtikuuta 1986 Essen, Saksa) on saksalainen jalkapalloilija. Hän on pelipaikaltaan keskikenttäpelaaja. Heppke edustaa Regionalligassa pelaavaa Rot-Weiss Essenia. Heppke on pelannut Saksan korkeimmalla sarjatasolla Bundesliigassa yhden ottelun kaudella 2006–2007 edustaen Schalke 04:ää. == Lähteet == Luokka:Saksalaiset jalkapalloilijat Luokka:Vuonna 1986 syntyneet Luokka:Elävät henkilöt
The Fox (What Does the Fox Say?)

”The Fox (What Does the Fox Say?)” on norjalaisen Ylvis-koomikkoduon tekemä popkappale. Kappaletta ovat olleet tekemässä myös Christian Løchstøer sekä Stargate-tuotantoryhmä. Ylvis julkaisi kappaleen musiikkivideon YouTubessa syyskuussa 2013 mainostaakseen I kveld med YLVIS -televisio-ohjelman uutta tuotantokautta. Videota katsottiin muutaman ensimmäisen päivän aikana kaksi miljoonaa kertaa ja runsaassa viikossa katselukertoja kertyi 20 miljoonaa. Vuoden 2016 syyskuussa videota oli katsottu jo yli 620 miljoonaa kertaahttps://m.youtube.com/watch?v=jofNR_WkoCE. Single nousi Yhdysvalloissa Billboard Hot 100 -listalla sijalle 29. Parhaimmillaan se oli listalla sijalla kuusi. Suomen virallisella listalla kappale on ollut parhaimmillaan sijalla kaksi. == Lähteet == Luokka:Ylviksen kappaleet Luokka:Vuoden 2013 kappaleet
Soukainen (Laitila)

Soukainen on kylä Laitilassa, noin viisi kilometriä Laitilan keskustaajamasta pohjoiseen. Kylän tunnetuin nähtävyys on Soukaisten Pyhän Perttelin kirkko. Soukaisten koulussa on luokat 1–6 sekä esikoulu. Soukaisten keskustassa toimi aiemmin myös kyläkauppa, sekä samassa rakennuksessa myös pubi ja grilli. Alueen asuntokanta koostuu pari- ja omakotitaloista. Kylässä toimii vuonna 2008 rekisteröity Soukaisten kyläyhdistys. Soukaisista on hyvät liikenneyhteydet muualle: Keskustasta Pyhärannan Ihodeen vievä yhdystie 2051 menee kylän halki, myös pohjoiseen (Vaimaroon ja edelleen Kodisjoelle) ja koilliseen (Valkoon ja Padolle) menee tiet. Tunnettuja soukaislaisia ovat muiden muassa Salatuista elämistä tunnettu näyttelijä Maria Nieminen ja Elon laskuopista tunnettu Efraim Elo. Luokka:Laitilan kylät
Robert Pettersson

Robert Pettersson (s. 26. lokakuuta 1970 Loviisa) on suomalainen stand up -koomikko. Vuonna 2009 Pettersson valittiin vuoden stand up -tulokkaaksi ja vuonna 2013 hän voitti stand up -koomikoille tarkoitetun Naurun tasapaino -tosi-tv-kilpailun. Pettersson osallistui voittajakollegoidensa, Iikka Kiven ja Matti Patrosen kanssa yhteiselle Voittajat-kiertueelle vuonna 2017. Opiskeluaikoinaan, 1990-luvun alkupuolella, Robert Pettersson soitti rumpuja Fuzz Face -yhtyeessä. 2000-luvulle tultaessa hän toimi äänilevytuottajana, säveltäjänä, sanoittajana ja sovittajana muun muassa virtuaaliyhtyeissä PETTERSSON ja Lost Battle. Tästä elämänvaiheesta kertoo Petterssonista vuonna 2001 tehty dokumenttielokuva Kotipesä. Vuonna 2016 Pettersson liittyi The Drop Targets -yhtyeeseen.. Koulutukseltaan Robert Pettersson on teollinen muotoilija. Lisäksi hän on suorittanut kielenkääntäjäopintoja Helsingin yliopistossa. == Lähteet == Luokka:Suomalaiset stand up -koomikot Luokka:Vuonna 1970 syntyneet Luokka:Elävät henkilöt
Ríkisútvarpið

Ríkisútvarpið (RÚV), (Islannin yleisradioyhtiö) on Islannin kansallinen yleisradioyhtiö. RÚV aloitti radiolähetykset vuonna 1930 ja televisiolähetykset vuonna 1966. Yhtiöön kuuluu kaksi televisiokanavaa, RÚV ja RÚV 2, sekä kolme radiokanavaa, Rás 1, Rás 2 ja Rondó. RÚV:ia rahoitetaan mm. televisiomaksuilla ja mainostuloilla. Sen yhdeksänjäsenisen johtoryhmän nimittää maan parlamentti. RÚV on Euroopan yleisradiounionin jäsen. ==Lähteet== Luokka:Islantilaiset yritykset Luokka:Viestintäyhtiöt Luokka:Televisioyhtiöt Luokka:Radioasemat Luokka:Julkisen palvelun mediayhtiöt Luokka:Vuonna 1930 perustetut radioasemat Luokka:Vuonna 1966 perustetut televisiokanavat Luokka:Islantilaiset viestimet
2S3 Akatsija

2S3 Akatsija (ven. Акация, suom. Akaasia) on Neuvostoliitossa valmistettu panssarihaupitsi. Haupitsin kaliiperi on 152 mm, jonka lisäksi niin kutsuttuna tukiaseena toimii 7,62 mm ilmatorjuntakonekivääri.Trewhitt: s. 123 Vuonna 1968 valmistukseen tullut ja 1971 käyttöön otettu asetyyppi oli suosittu Neuvostoliiton ja sittemmin Venäjän liittolaismaissa. 2S3 Akatsija on ottanut osaa useisiin asellisiin selkkauksiin, aina Afganistanin sodasta alkaen vuonna 1979. Tämän asetyypin ammuntatilanteisiin liittyviin erikoisuuksiin kuuluu se, että tornin takana, eli ulkopuolella vaunusta on tavallisesti kaksi miestä huolehtimassa ammusten jakelusta ampumisen kestäessä. Yhdysvaltain asevoimat kutsuvat nimellä M1973 tätä taktisia ydinkranaatteja ampumaan kykenevää telahaupitsia, jossa on NBC-omasuojajärjestelmä. Miehistön vahvuus on 6 henkeä. V-12 dieselmoottori on 520 hv tehoinen (388 kW). Ensimmäinen maantienopeus on 55 km/h. Suurin kahlaussyvyys on 1,50 m. Vaunun omamassa on 24 945 kg ja toimintamatka 300 km. ==Lähteet== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 123) === Viitteet === ==Aiheesta muualla== *http://www.fas.org/man/dod-101/sys/land/row/2s3.htm (Luettu 6.10.2013) *http://www.military-today.com/artillery/2s3_akatsiya.htm (Luettu 6.10.2013) *http://aoav.org.uk/2013/syrias-dirty-dozen-akatsiya/ (Luettu 6.10.2013) Luokka:Neuvostoliittolaiset telatykit Luokka:Venäjän asevoimien kalusto
Assaminpensasviiriäinen

Assaminpensasviiriäinen (Perdicula manipurensis) on Etelä-Aasiassa tavattava uhanalainen kanalintulaji. ==Koko ja ulkonäkö== Kooltaan assaminpensasviiriäinen on noin 20 cm pitkä. Selästään laji on tumman harmaa mustin kuvioinnein ja vatsastaan kellertävä mustin merkein. Assaminpensasviiriäiset naama on punainen ja naamassa on heikko kellertävä juova. ==Levinneisyys ja elintavat== Assaminpensasviiriäistä tavataan Intiasta ja Bangladeshista. Lajin elinympäristöä ovat kosteat ruohomaat, erityisesti korkeita ruohoja kasvavat alueet, ja toisinaan myös suot. Lintu liikkuu tyypillisesti pieninä ryhminä. Assaminpensasviiriäisen lisääntymiskausi on tammikuusta toukokuulle. Assaminpensasviiriäistä uhkaavat elinympäristön väheneminen teeplantaasien lisääntymisen ja karjankasvatuksen vuoksi. Lajista ei ollut varmistettuja havaintoja vuosien 1932-2006 välillä ja sen luultiin jo kuolleen sukupuuttoon. Laji löydettiin uudelleen heinäkuussa 2006 Assamista Intiasta. Nykyisen kannan kooksi arvioidaan alle 200 täysikasvuista yksilöä. ==Lähteet== Luokka:Aitokanat Luokka:Uhanalaiset linnut
GeeksPhone Keon

GeeksPhone Keon on GeeksPhonen huhtikuussa 2013 julkaisema älypuhelin. Se on tarkoitettu tavallisten kuluttajien sijaan ohjelmistokehittäjille, jotka haluavat kehittää ja testata mobiiliohjelmistoja uudella Firefox OS -käyttöjärjestelmällä. Laitteen veroton hinta ilman toimitus- ja käsittelykuluja sekä arvonlisäveroa on 91€. Keon ja kehittyneempi Peak ovat ensimmäiset kaupallisesti saatavilla olevat mobiililaitteet, joiden käyttöjärjestelmänä on Firefox OS. == Historia ja saatavuus == GeeksPhone Keon ja Peak tulivat myyntiin ensimmäistä kertaa 23. huhtikuuta 2013 ja ensimmäinen erä myytiin loppuun muutamassa tunnissa. == Lähteet == == Aiheesta muualla == Luokka:Avoimen lähdekoodin matkapuhelimet Luokka:Linux-pohjaiset laitteet Luokka:Kosketusnäytölliset älypuhelimet Luokka:Vuoden 2013 matkapuhelimet Luokka:GeeksPhonen matkapuhelimet
GeeksPhone Peak

GeeksPhone Peak on GeeksPhonen huhtikuussa 2013 julkaisema kehittyneempi älypuhelin. Se on tarkoitettu tavallisten kuluttajien sijaan ohjelmistokehittäjille, jotka haluavat kehittää ja testata mobiiliohjelmistoja uudella Firefox OS -käyttöjärjestelmällä. Laitteen veroton hinta ilman toimitus- ja käsittelykuluja sekä arvonlisäveroa on 149€. Peak ja perusmalli Keon ovat ensimmäiset kaupallisesti saatavilla olevat mobiililaitteet, joiden käyttöjärjestelmänä on Firefox OS. ==Historia ja saatavuus== GeeksPhone Keon ja Peak tulivat myyntiin ensimmäistä kertaa 23. huhtikuuta 2013 ja ensimmäinen erä myytiin loppuun muutamassa tunnissa. == Avoin lähdekoodi == Toisin kuin perusmalli GeeksPhone Keon, Peak ei ole täysin avointa lähdekoodia, koska se sisältää ja tarvitsee tiettyä Qualcommin omisteista koodia. == GeeksPhone Peak+ == GeeksPhone Peak+, paranneltu versio alkuperäisestä Peakista, julkistettiin ensimmäistä kertaa 16. heinäkuuta 2013. Toisin kuin alkuperäinen Peak, Peak+ on kuluttajille suunnattu laite, jossa on kaksi kertaa enemmän keskusmuistia verrattuna alkuperäiseen Peakiin ja lisättynä kompassianturi. GeeksPhone arvioi, että Peak+-laitteiden toimitus voi alkaa marraskuussa 2013, but they've had some issues with material providers who haven't been complying with the given dates. Mozilla ei salli GeeksPhone Peak+ -laitetta kutsuttavan "Firefox OS -laitteeksi" ja vaatii, että sitä pitäisi kuvailla sanoin "Boot to Gecko -teknologiaan pohjautuva laite". On sanottu, että Mozilla ei ole vielä päättänyt mitä "Firefox OS -sertifiointi" pitää sisällään ja että se suosii operaattoreita pienyritysten, kuten GeeksPhonen, sijaan. GeeksPhone vakuuttaa, että Mozillan haluttomuudesta tukea Peak/Peak+-mallien näyttöresoluutiota, Peak+:n sisälmykset tulevat olemaan täysin samat kuin alkuperäisen Peakin, vain ilman Mozillan logoja. == Lähteet == Luokka:Avoimen lähdekoodin matkapuhelimet Luokka:Linux-pohjaiset laitteet Luokka:Kosketusnäytölliset älypuhelimet Luokka:Vuoden 2013 matkapuhelimet Luokka:GeeksPhonen matkapuhelimet
Christian Vander (jalkapalloilija)

Christian Vander (s. 24. lokakuuta 1980 Willich, Saksa) on saksalainen entinen jalkapalloilija. Hän oli pelipaikaltaan maalivahti. Nykyisin Vander toimii maalivahtivalmentajana Bundesliigassa pelaavassa Werder Bremenissä. Vander on pelannut Saksan korkeimmalla sarjatasolla Bundesliigassa 30 ottelua edustaen Bochumia ja Werder Bremeniä. == Lähteet == Luokka:Saksalaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Viherbekardi

Viherbekardi (Pachyramphus viridis) eli aiemmalta nimeltään viherlepinkäistyranni on tityrojen heimoon kuuluva varpuslintu. ==Levinneisyys== Viherbekardia tavataan Argentiinassa, Brasiliassa, Boliviassa, Ecuadorissa, Guyanassa, Perussa, Paraguayssa, Uruguayssa ja Venezuelassa. Sitä on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Lajin ei uskota olevan vaarassa, ja se on luokiteltu elinvoimaiseksi. Viherbekardin elinympäristöä ovat avoimet metsät ja metsien reunamaat. ==Lähteet== Luokka:Tityrat
Liuskebekardi

Liuskebekardi (Pachyramphus spodiurus) eli aiemmalta nimeltään liuskelepinkäistyranni on tityrojen heimoon kuuluva varpuslintu. ==Levinneisyys== Liuskebekarda tavataan pienellä alueella Ecuadorissa läntisillä alankoalueilla ja Perun luoteisosissa. Sen kannaksi arvioidaan 1 000–2 499 yksilöä. Laji on luokiteltu vaarantuneeksi, koska sen levinneisyysalue on hyvin pieni, ja koska sen pieni populaatio on pienenemässä. Kantaa uhkaa sen elinympäristöjen eli lehti- ja sekametsien häviäminen. ==Lähteet== Luokka:Tityrat Luokka:Uhanalaiset linnut
Harmaabekardi

Harmaabekardi (Pachyramphus rufus) eli aiemmalta nimeltään harmaalepinkäistyranni on tityrojen heimoon kuuluva varpuslintu. ==Levinneisyys== Harmaabekardia tavataan Brasiliassa, Kolumbiassa, Ecuadorissa, Ranskan Guianassa, Guyanassa, Panamassa, Perussa, Surinamessa ja Venezuelassa. Sitä on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Lajin ei uskota olevan vaarassa, ja se on luokiteltu elinvoimaiseksi. Harmaabekardin elinympäristöä ovat metsät sekä niiden aukiot ja reunamaat. ==Lähteet== Luokka:Tityrat
Sellofaani

thumb|Sellofaania voi ostaa kaupasta samanlaisissa rullissa kuin lahjapapereita. Sellofaani on läpinäkyvä ja taipuisa selluloosapohjainen kalvo. Sellofaani on kosteutta kestävää, eikä läpäise helposti öljyä, rasvaa tai bakteereja. Sellofaani on biopohjainen muovi. Sellofaania käytetään sekä ruokatuotteiden, kukkien että lahjatavaroiden käärepaperina. Itse sellofaani on täysin biohajoavaa, vaikkakin sen valmistukseen tarvittavassa viskoosiprosessissa käytetään muun muassa hiilidisulfidia. Useissa maissa sellofaanin kauppanimi ja rekisteröity tavaramerkki kuuluu nykyään brittiläiselle yritykselle Innovia Films. == Valmistus == Sellofaani valmistetaan puu- tai puuvillapohjaisesta viskoosiliuoksesta saostamalla selluloosa hapon avulla ohueksi kalvoksi. Viskoosiliuos puristetaan kapeasta raosta happokylpyyn. Happo synnyttää selluloosasta kalvon, joka seuraavaksi pestään ja valkaistaan, jolloin syntyy sellofaania. == Historia == Sellofaanin keksi sveitsiläinen tekstiili-insinööri Jacques E. Brandenberger. Branderbergerin tarkoituksena oli luoda kirkas ja joustava kalvo, jolla kankaasta voisi tehdä vedenpitävän. Tätä kangasta vuonna 1908 kehittäessään hän muun muassa lisäsi nestemäistä viskoosia kankaaseen, mutta kankaasta tuli näin liian jäykkää. Sen sijaan kankaan pinnoite kuoriutui pois läpinäkyvänä kalvona. Keksijä hylkäsi idean vedenpitävästä kankaasta ja keksi sen sijaan valmistamalleen kalvolle uusia käyttötarkoituksia. Vuonna 1908 hän kehitti koneen, jolla selluloosakalvoa voitiin valmistaa. Kalvon hän nimesi sellofaaniksi yhdistämällä ranskan sanat cellulose ja diaphane (läpinäkyvä). Brandenbergerille myönnettiin patentit sekä valmistuslaitteistolle että sellofaaninvalmistusprosessin oleellisille ideoille. Vuonna 1917 Brandenberger luovutti patenttinsa La Cellophane Société Anonyme eli La Cellophane SA:lle, jossa oli itsekin mukana. Sellofaania myytiin esimerkiksi suklaan kääreeksi. Vuoden 1923 lopulla DuPont ja La Cellophane SA solmivat sopimuksen, jolla DuPont sai patentit käyttöönsä sekä yksinoikeuden sellofaanin valmistamiseen ja myymiseen Pohjois- ja Keski-Amerikassa. La Cellophane SA sai vastaavat oikeudet muualla maailmassa. La Cellophane sai myös oikeudet niihin sellofaaniin tai sen valmistukseen liittyviin patentteihin, joita DuPont saattaisi kehittää. DuPontin William Hale Charch kehitti edelleen sellofaanin kosteudenkestävyyttä, mikä patentoitiin vuonna 1927. Tämä lisäsi sellofaanin käyttömahdollisuuksia ja kysyntää ruuan pakkauksissa. == Pakkausmateriaalina == Sellofaani on suosittua makeisten pakkaamisessa. Alkuun sitä saatettiin käyttää makeislaatikoiden kääreenä. Sittemmin siirryttiin pakkaamaan suoraan sellofaaniin. Sen ominaisuuksia pidetään erinomaisina. Se kulkee nopeasti ja tasaisesti eri ikäisissä pakkauslaitteistoissa aiheuttamatta seisokkeja koneille. Useat kalvomateriaalit tuottavat nopeassa liikkeessä runsaasti staattista sähköä, joka voisi purkautua vaarallisesti tai vähintään vaikeuttaa makeisten tasaista kulkua linjastoissa. Sellofaani ei kuitenkaan sähköisty. Siihen tehty taitos pysyy hyvin ja materiaali kestää noin 200 celsiusasteen lämpötiloja. == Lähteet == * * * Luokka:Kemia Luokka:Pakkaus
Unterhaching

Unterhaching on kunta Baijerin osavaltiossa Saksassa. Se kuuluu Münchenin piirikuntaan ja sijaitsee 10 kilometriä Münchenin kaupungista etelään. Vuoden 2020 lopussa kunnassa oli 25 234 asukasta. Kunnan pinta-ala on 10,37 neliökilometriä. Paikallinen jalkapalloseura SpVgg Unterhaching pelasi vuosina 1999–2001 Saksan pääsarjassa Bundesliigassa. == Ystävyyskaupungit == * Adeje, Espanja * Bischofshofen, Itävalta * Le Vésinet, Ranska * Witney, Iso-Britannia * Żywiec, Puola Lähde: == Lähteet == == Aiheesta muualla == *Kunnan verkkosivut Luokka:Baijerin kunnat Luokka:Münchenin piirikunta
Kivijärvi (Laitila)

Kivijärvi on kylä Laitilassa kantatie 43:n varrella, lähellä Euran rajaa. Asukkaita Kivijärvellä on 50. Kivijärvi sijaitsee noin 15 kilometrin päässä Laitilan keskustasta koilliseen, mutta lähimmät palvelut ovat noin 7 kilometrin päässä Hinnerjoen keskustassa. Kivijärven kyläyhdistys perustettiin vuonna 1989. Historiansa aikana kylä on kuulunut kolmeen eri kuntaan. Ennen vuotta 1970 Kivijärvi kuului Hinnerjoen kuntaan. Kun Hinnerjoki liitettiin Euraan, kuului Kivijärvi vielä kahden vuoden ajan kuntaliitoksen seurauksena Euraan, mutta 1972 Kivijärven alue liitettiin Laitilaan.Kivijärven kyläyhdistys ry Liitos oli ensimmäinen Laitilaan suuntautunut osakuntaliitos Suomen itsenäisyyden aikana. ==Lähteet== Luokka:Laitilan kylät
Guildo Horn

Guildo Horn (syntymänimeltään Horst Köhler, s. 15. helmikuuta 1963 Trier) on saksalainen laulaja. Hänet tunnetaan omalaatuisista esiintymisistään sekä yliampuvasta ja epäsiististä olemuksestaan. Horn edusti Saksaa vuoden 1998 Eurovision laulukilpailussa kappaleella Guildo hat Euch lieb!. Saksan edustajana hän eteni automaattisesti loppukilpailuun, jossa hän oli seitsemäs. == Lähteet == == Aiheesta muualla == Luokka:Saksalaiset laulajat Luokka:Saksan euroviisuedustajat Luokka:Vuoden 1998 euroviisuedustajat Luokka:Vuonna 1963 syntyneet Luokka:Elävät henkilöt